ব্যাংক আলফালাহ অধিগ্রহণে আরও একধাপ এগোল ব্যাংক এশিয়া
ব্যাংক আলফালাহ লিমিটেডের বাংলাদেশ ইউনিট অধিগ্রহণের পরিকল্পনার অনুমোদন দিয়েছে ব্যাংক এশিয়ার পরিচালনা পর্ষদ।
গতকাল বৃহস্পতিবার বেসরকারি ব্যাংকটির পরিচালনা পর্ষদের ৫২২তম সভায় এ অনুমোদন দেওয়া হয়। পর্ষদ সব আনুষ্ঠানিকতা মেনে এবং নিয়ন্ত্রক কর্তৃপক্ষের অনুমোদন সাপেক্ষে সমঝোতা চুক্তিটির অনুমোদন দিয়েছে।
এছাড়া বাংলাদেশ ব্যাংকের কাছ থেকে এই অধিগ্রহণের নীতিগত অনুমোদন নেওয়া এবং যথাযথ যাচাই-বাছাই প্রক্রিয়ার অংশ হিসেবে গোপনীয়তার ঘোষণাপত্র/অঙ্গীকারনামা স্বাক্ষরের জন্য প্রয়োজনীয় সব আনুষ্ঠানিকতা সম্পাদনে ব্যাংক ব্যবস্থাপনাকে অনুমোদন দিয়েছে বেসরকারি ব্যাংক বোর্ড।
একদিন আগে করাচিভিত্তিক ব্যাংক আলফালাহ পাকিস্তান স্টক এক্সচেঞ্জকে এ তথ্য জানায়।
বিদেশি ব্যাংকটি ব্যাংক এশিয়া থেকে পাওয়া নন-বাইন্ডিং ইন্ডিকেটিভ অফারের জন্যও নীতিগত অনুমোদন দিয়েছে, যেন তাদের বাংলাদেশ কার্যক্রম, সম্পদ এবং দায় অধিগ্রহণ করা হয়।
ব্যাংক এশিয়ার ব্যবস্থাপনা পরিচালক সোহেল আর কে হুসেইন দ্য ডেইলি স্টারকে বলেছিলেন, 'এটি একটি চলমান প্রক্রিয়া। আর এটি দুর্বল ব্যাংককে ভালো ব্যাংকের সঙ্গে একীভূত করার বর্তমান আলোচনার অংশ নয়।'

ব্যাংক আলফালাহ লিমিটেডের বাংলাদেশ ইউনিট অধিগ্রহণের পরিকল্পনার অনুমোদন দিয়েছে ব্যাংক এশিয়ার পরিচালনা পর্ষদ।